སྦུབས་འཇུག་བཤིག་པ་སྲི་འདུལ་ལུང་ཕྲན། སངས་རྒྱས་བཅོམ་ལྡན་འདས་ཞི་ཁྲོའི་ཚོགས་ལ་ཕྱག་འཚལ་ལོ། །སྦུབས་འཇུག་བཤིག་པར་འདོད་པས། སྲི་ཅན་ལ་གཏོར་མ་གཏོང་ན། སྲི་ཅན་དེ་གང་ཉེ་བའི་ཁ་ཕོར་ཁ་ཆགས་ཏུ་འབྲུ་སྣ་ལྔའམ། འགུགས་གཞུག་ཚད་ལ་ཆང་བུ་ལྔའམ། བདུན་ནམ་ཉེར་གཅིག་བྱ་བ། སྦང་མ། ལོ་མ། སྒོག་སྐྱ། ལ་ཕུག །འབྲས། ཚོད་མ། ཉ་ཤ་ཆང་། བུ་རམ། འོ་མ། ཞོ་བླུགས་ལ། དེའི་ཁར་ཐལ་བ་བག་ཙམ་བླུག་ལ། དེ་ནས་བདག་ཉིད་ཡི་དམ་གྱི་ང་རྒྱལ་དང་ལྡན་པར་བྱས་ལ། སྔགས་ཀྱི་གཞུག་ཏུ། སྲི་ཅན་ཙྖྒ྄ཻ་མོ་བཛྲ་ཨངྐུ་ཤ་ཛཿ ཞེས་བརྒྱ་རྩ་དང་། ལྕགས་ཀྱུའི་ཕྱག་རྒྱ་བཅས་ལ། སྙིང་ག་ནས་ལྕགས་ཀྱུ་དྲངས་ལ། བདག་གི་དྲུང་དུ་བཀའ་སྡོད་པར་བསམས་ལ། དེ་ནས་གཏོར་མ་འབྲུ་གསུམ་གྱིས་བྱིན་གྱིས་བརླབས་ལ། ཨོཾ་ཨ་ཆེ་གེ་མོ་པྲ་ཏི་བྷ་ལིངྟ། པྲི་བྷ་ལིངྟ་ཁ་ཁ་ཁཱ་ཧི་སྭཱ་ཧཱ། ཞེས་ཉེར་གཅིག་བརྗོད་ལ། སྲི་ཅན་གྱི་སྦུབས་འཇུག་གི་གཟུགས་གང་ཡིན་པ་དེས་ཟོས་པས་ཚིམ་ཞིང་དགའ་བ་དང་། བདག་གི་བཀའ་ཉན་པར་བསམས་ལ། བཀའ་བསྒོ་བ་ནི། སྲི་ཅན་ཁྱོད་རྣམས་རྣལ་འབྱོར་བཀའ་ཉོན་ཅིག །དེང་ཕྱིན་ཆད་སྦུབས་འཇུག་གི་སྤྲུལ་པ་དོར་ཅིག་བསམ་པ་ངན་དང་སྦྱོར་བ་རྩུབ་མོ་ཐམས་ཅད་དོར་ཞིག །བསམ་པ་བྱང་ཆུབ་ཀྱི་སེམས་བསྐྱེད་ཅིག །དེ་ལྟར་མ་བྱས་ན་རྡོ་རྗེ་འཆང་གི་བཀའ་ཁྱེད་ཀྱི་མགོ་དང་སྙིང་འགས་པར་འགྱུར་རོ། །དེ་བས་ཁྱེད་ལས་ངན་པ་འདི་རྣམས་དྲན་པར་གྱིས་ལ་སྦུབས་འཇུག་གི་སྤྲུལ་པའི་སེམས་དོར་ཅིག །དེ་རིང་ཕན་ཆད་གནས་འདིར་ལས་ངན་པའི་བསམ་པ་མ་བྱེད་ཅིག །དེ་ལྟར་ཉན་ན་གཏོར་མ་འདི་ཁྱོད་ཀྱིས་འདོད་ཡོན་ལྔར་གྱུར་ནས་མཐོ་རིས་ཐར་པའི་གྲོགས་སུ་འགྱུར་རོ། །ཨོཾ་ཀརྨ་ཤན་ཏིང་ཀུ་རུ་ཡེ་སྭཱ་ཧཱ། ཞེས་བརྗོད་དེ། དེའི་རྗེས་ལ། དྲག་སྔགས་བཟླས་པས། ཁྲོ་བོ་དཔག་ཏུ་མེད་པ་འཕྲོས་ཏེ་གླིང་གཞན་དུ་བསྐྱལ་ལོ། །ཇི་ལྟར་སྲི་ཅན་ཡུན་རིང་ཆགས་པ་ཡིན་ཡང་། ལན་གསུམ་བྱས་ན་ངེས་པར་འདོར་བར་འགྱུར་རོ། །ཤིན་ཏུ་གལ་ཆེ་གསུངས། སློབ་དཔོན་པདྨས་བསམ་ཡས་སུ་ངམ་རྟ་ར་ཀླུང་གོང་ནག་པོའི་སྦུབས་བཤིག་པ་ལ་མཛད་པ་རྫོགས་སོ།། ༈  །།